निजी स्कूल खुलने से बढ़ी ठियोग नगर में रौनक, परीक्षाएं हुईं शुरू
ठियोगनगर में निजी स्कूलों के खुलने और शुक्रवार से बोर्ड की परीक्षाएं शुरू होने से चहल-पहल बढ़ गई है। सर्दियों की छुटि्टयों में अपने गावों को गए ग्रामीण अपने बच्चों की पढ़ाई के लिए नगर में लौट आए हैं। ठियोग में आठ निजी स्कूल और तीन सरकारी स्कूल हैं, जिनमें पांच हजार से अधिक बच्चे पढ़ते हैं।
यातायातकी समस्या बढ़ी
स्कूलकाॅलेज खुलने से ठियोग में यातायात की समस्या भी अब फिर खड़ी हुई है। नगर में अधिकतर स्कूल एनएच पांच के आसपास स्थित हैं यहां सुबह शाम को यातायात की समस्या रहती है। एनएच के आसपास वाहनों की पार्किंग होने से स्कूली बच्चों को पैदल चलने के लिए रास्ता नहीं है।
काॅलेज में भी रौनक लौटी
ठियोगकालेज में भी कक्षाएं शुरू होने से रौनक लौट आई है। विभिन्न छात्र संगठनों की गतिविधियां भी शुरू हो गई हैं। ठियोग काॅलेज में एक हजार से अधिक संख्या में छात्र-छात्राएं पढ़ रहे हैं। ठियोग के जमा दो स्कूलों में शुक्रवार से बोर्ड की परीक्षाएं भी शुरू हो गईं। इसके अलावा इन स्कूलों में ओपन स्कूल की परीक्षाएं भी शुरू हो गई हैं। परीक्षाओं में नकल को रोकने के लिए शिक्षा बोर्ड की टीम के अलावा एसडीएम ठियोग की ओर से भी एक टीम का गठन किया है।
hin_Deva hin_Deva hin_Deva hin_Deva hin_Deva hin_Deva